[{"text_idx": "#000001", "text": "Disgrifiad o\u2019r llun, Yr haul yn tywynnu ar y cyrn wrth i'r seremoni ddechrau ar y maes"}, {"text_idx": "#000002", "text": "O dan haul tanbaid Maldwyn ddydd Gwener, fe gafodd 32 aelod newydd eu hurddo i Orsedd yr Eisteddfod Genedlaethol."}, {"text_idx": "#000003", "text": "Diwrnod balch i deuluoedd y rhai oedd yn cael eu hurddo, a digon o dynnu lluniau - ac ambell un yn defnyddio eu ffonau i gael llun slei o'r 'selebs' oedd yn rhan o'r seremoni."}, {"text_idx": "#000004", "text": "O enwogion i arwyr tawel, roedd amrywiaeth mawr yn y rhai oedd yn cael eu hurddo, ac er y tywydd poeth, doedd neb yn ymddangos yn chwysu yn eu gwisgoedd newydd."}, {"text_idx": "#000007", "text": "\"Edryches i ar mam a fi'n credu bod hi yn browd i gyd. O'dd e'n awyrgylch mor drwmgalon, ac o'dd e'n teimlo fel dod 'no\u0302l o Lundain i mewn i fynwes Cymru."}, {"text_idx": "#000009", "text": "Disgrifiad o\u2019r llun, Roedd Alex Jones yn fwy na hapus i godi llaw ar rai o aelodau ifanc y dorf"}, {"text_idx": "#000011", "text": "\"Fi'n trio esbonio wrth bobl yn Llundain beth yw cael dy dderbyn i'r Orsedd a beth mae'r seremoni yn ei olygu, ac mae'n anodd!"}, {"text_idx": "#000012", "text": "\"Ti'n so\u0302n am y wisg ac maen nhw'n edrych arnat ti fel bo gen ti ddau ben neu rywbeth! Ond dwi'n siwr y byddan nhw'n browd iawn.\""}, {"text_idx": "#000013", "text": "Un arall dderbyniodd wisg las oedd Enid Thomas o Groesoswallt, a hynny am ei chyfraniad i'r Gymraeg a diwylliant tref y Gororau."}, {"text_idx": "#000016", "text": "Roedd pawb yn ymddangos mewn hwyliau da wrth i'r holl aelodau deithio o amgylch y maes, a'r rhai gafodd eu derbyn a\u0302 golwg o ryddhad ar y ffordd yn o\u0302l."}, {"text_idx": "#000017", "text": "Disgrifiad o\u2019r llun, Diwrnod o fwynhau nid yn unig i'r aelodau newydd, ond i aelodau presennol fel Dewi Pws ac Angharad Mair"}, {"text_idx": "#000018", "text": "Un gafodd eu hurddo gyda gwisg werdd oedd yr actores a'r gantores Sia\u0302n James. Fe ddisgrifiodd hi'r profiad fel \"anrhydedd\"."}, {"text_idx": "#000019", "text": "\"Mae cael bod yn rhan o grw\u0302p mor syfrdanol wir yn anrhydedd,\" meddai."}, {"text_idx": "#000021", "text": "\"Ond er rhai o'r enwau mawr, y bobl tu o\u0302l i'r llenni sydd yn ei haeddu yn fwy na neb.\""}, {"text_idx": "#000025", "text": "Disgrifiad o\u2019r llun, Dim y dorf yn unig oedd yn awyddus i gael llun o'r achlysur"}, {"text_idx": "#000026", "text": "Er iddo fod yn gymeriad adnabyddus ar lwyfannau, un oedd yn teimlo'n nerfus am yr achlysur oedd Endaf Emlyn. Roedd yn derbyn gwisg werdd am ei gyfraniad i gerddoriaeth Gymraeg fel artist unigol ac fel rhan o'r band Injaroc."}, {"text_idx": "#000029", "text": "Mwy o newyddion a straeon o Eisteddfod 2015."}, {"text_idx": "#000037", "text": "Yr artist lliwddall sy\u2019n chwarae gyda lliwiau"}, {"text_idx": "#000042", "text": "Hanner canrif o werthu cig yn Llanrug"}]